b'\n_START_ARTICLE_\nSopdet\n_START_SECTION_\nIme\n_START_PARAGRAPH_\nNatan\xc4\x8dna izgovarjava njenega egip\xc4\x8danskega imena je negotova, ker so  se v egip\xc4\x8dan\xc5\xa1\xc4\x8dini do zelo poznega obdobja pisali samo soglasniki. V sodobni transkripciji se njeno ime obi\xc4\x8dajno pi\xc5\xa1e Sopdet.\n_START_SECTION_\nZgodovina\n_START_PARAGRAPH_\nV zgodnjem obdobju egip\xc4\x8danske civilizacije je malo pred vsakoletnimi poplavami Nila na vzhodnem  nebu po dolgem premoru ponovno vz\xc5\xa1la svetla zvezda Sirij. Njen son\xc4\x8dni vzhod se je o\xc4\x8ditno za\xc4\x8del uporabljati kot za\xc4\x8detek  son\xc4\x8dnega koledarja, ki je v 3. tiso\xc4\x8dletju pr. n. \xc5\xa1t. ve\xc4\x8dinoma nadomestil lunin koledar. Boginja Sopdet je kljub skrivnostni naravi egip\xc4\x8danskega koledarja, nerednega poplavljanja Nila iz leta v leto in po\xc4\x8dasnega obhoda Sirija znotraj son\xc4\x8dnega leta \xc5\xa1e naprej ostala v sredi\xc5\xa1\xc4\x8du kulturnih upodobitev leta in praznovanja  Wep Renpet  (Wp Rnpt), egip\xc4\x8danskega novega leta. \xc4\x8castili so jo tudi kot boginjo plodnosti, ki so jo prinesle poplave Nila._NEWLINE_Dolgo se je domnevalo,  da je na  slonoko\xc5\xa1\xc4\x8deni tablici iz Djerove vladavine (Prva dinastija) upodobljena kot krava, vendar te domneve ve\xc4\x8dina sodobnih egiptologov ne podpira. V Starem kraljestvu je bila Sopdet  pomembna boginja letnih poplav Nila in boginja, ki je faraone po smrti vodila skozi egip\xc4\x8danski podzemni svet. V Srednjem kraljestvu je bila predvsem mati in medicinska sestra, v ptolemajskem obdobju pa je bila skoraj v celoti vklju\xc4\x8dena v Izido.\n_START_SECTION_\nMiti\n_START_PARAGRAPH_\nSopdet  je bila \xc5\xbeena boga Saha, posebljenja ozvezdja Orion, ki je v bli\xc5\xbeini Sirija. Njun otrok Venera je bil bog Sopdu,   gospodar vzhoda.  Sopdet je bila kot prina\xc5\xa1alka novega leta in poplav Nila \xc5\xbee v zelo zgodnjem obdobju zdru\xc5\xbeena z Ozirisom,  v ptolemajskem obdobju pa sta se Sah in Sopdet  skoraj povsem poistovetila z Ozirisom  in Izido.\n_START_SECTION_\nUpodabljanje\n_START_PARAGRAPH_\nBoginjo so upodabljali kot \xc5\xbeensko s petkrako zvezdo na glavi. Pogosto je bila pokrita z rogato belo krono Gornjega Egipta (hed\xc5\xbeet), tako kot Satet. V ptolemajskem in rimskem obdobju so jo  zaradi Sirijevega imena Alpha Canis Majoris (\xce\xb1-Velikega psa) v\xc4\x8dasih upodabljali kot velikega psa ali \xc5\xbeensko, ki jezdi na damskem sedlu._NEWLINE_Od Srednjega kraljestva so jo v\xc4\x8dasih upodabljali kot boginja, ki skupaj z boginjo Hator  podpira boginjo Nut (nabo ali nabesni svod). V gr\xc5\xa1ko-rimskem Egiptu se je mo\xc5\xa1ki Sopdet zdru\xc5\xbeil z bogom Anubisom s pasjo glavo.'